**ԱՄՓՈՓԱԹԵՐԹ**

**ԱՍՀՆ ԲՅՈՒՋԵՏԱՅԻՆ ՀԱՅՏԻ/ԾՐԱԳՐԵՐԻ ՎԵՐԱԲԵՐՅԱԼ ՔԱՂԱՔԱՑԻԱԿԱՆ ՀԱՍԱՐԱԿՈՒԹՅԱՆ ԿԱԶՄԱԿԵՐՊՈՒԹՅՈՒՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **Պետական մարմնի անվանումը՝** | ***Աշխատանքի և սոցիալական հարցերի նախարարություն*** |
|  |  |
| **Ամփոփաթերթի կազմման ամսաթիվը՝** | 10.04.2023 |

|  |  |  |  |  |  |  |
| --- | --- | --- | --- | --- | --- | --- |
| **#** | **Դիտողության/ առաջարկի բովանդակությունը** | **Առնչվող ոլորտը, ծրագիրը, միջոցառումը** | **Դիտողության/ առաջարկի հեղինակը** | **Դիտողության/ առաջարկի ներկայացման ամսաթիվը** | **Պետական մարմնի դիրքորոշումը/ արձագանքը դիտողության/ առաջարկի վերաբերյալ** | **Դիրքորոշման ներկայացման ամսաթիվը** |
| **1** | **2** | **3** | **4** | **5** | **6** | **7** |
| 1 | 1. ՄԺԾԾ ունի բարդ կառուցվածք, հասարակական կազմակերպությունների ներկայացուցիչների համար դժվար է այն ուսումնասիրել։ Առաջարկվում է վերանայել կառուցվածքը, քաղհասարակության ներկայացուցիչներին հասանելի դարձնելու նպատակով։ | 1141 | «Առաքելություն Հայաստան» ԲՀԿ | 30.04.2023 | Ընդունվել է ի գիտություն։ | 07.04.2023 |
| 1. Համայնքների հետ կապը կտրված է, համայնքում չգիտեն, որ պետական մարմինն է պատվիրակում տվյալ կազմակերպությանը ծառայություններ մատուցել։ Առաջարկվում է դիտարկել համայքի կաղմից կազմակերպություններին ծառայությունների պատվիրակման նպատակահարմարությունը։ | Ընդունվել է գիտություն։  ՀՀ աշխատանքի և սոցիալական հարցերի նախարարությունը դրամաշնորհային մրցույթների ամփոփումից հետո տեղեկացնում է յուրաքանչյուր մարզում պետության կողմից պատվիրակման միջոցով ծառայություններ տրամադրող հասարակական կազմակերպությունների մասին։ |
| 1. Բյուջեները ճկուն չեն, չկա հետագայում այլ ծախսերի հնարավորություն։   Չկա նախատեսված բյուջե արտակարգ իրավիճակների համար։ Առաջարկվում է նախատեսել բյուջե արտակարգ իրավիճակների համար՝ ունենալով 2020 թվականի նախադեպը («ԿՈՎԻԴ-19» համավարակ,44-օրյա պատերազմ)։ | Ընդունվել է ի գիտություն։ |
| 2 | Տեսողական խնդիրներ ունեցող անձինք չեն կարող ուսումնասիրել ՄԺԾԾ հայտը։ Առաջարկվում է անհատական մոտեցում ցուցաբերել յուրաքանչյուր հաշմանդամություն ունեցող անձի։ | «Աուտիզմ ազգային հիմնադրամ» | Ընդունվել է ի գիտություն։  Միաժամանակ, տեղեկատվությունը, այդ թվում` վեբ բովանդակությունը բոլոր օգտատերերի համար մատչելի և դյուրընթեռնելի դարձնելու նպատակով ՀՀ ԲՏԱ նախարարության կողմից մշակվել և շրջանառվում է «Հաշմանդամություն ունեցող անձանց սոցիալական ներառմանը նպաստող տեղեկատվության և հաղորդակցության, այդ թվում՝ վեբ բովանդակության մատչելիության խթանման և իրազեկվածության բարձրացման ուղեցույցը»։ |
| 3 | Տարեցներին, հաշմանդամություն ունեցող անձանց ցերեկային խնամքի կենտրոններում սննդի ծառայությունների տրամադրման հետ կապված առաջարկվում է վերանայել սնունդ պատրաստելու և սննդով ապահովելու համար նախատեսված հաստիքային միավորները: Մասնավորապես, 50 շահառուի սպասարկման հաշվարկով նախատեսված է կազմակերպչի, խոհարարի, մատուցողի և հավաքարարի մեկական հաստիքային միավոր:Հիմնվելով «Գթության խոհանոց»/բարեգործական ճաշարան/ ծրագիր իրականացնելու բազմամյա փորձի վրա, առաջարկվում է վերը նշված հաստիքային միավորներով սպասարկել 50-100 շահառուների, որի արդյունքում կխնայվեն ֆինանսական միջոցներ և ծառայության որակը դրանից չի տուժի: | 1032/11003 | «Հուսո տուն բարեգործական կենտրոն» հիմնադրամ | 06.04.2023 թ. | Հաստիքային միավորները սահմանված են ՀՀ կառավարության 2015 թ.օգոստոսի 31-ի թիվ 984-Ն որոշման N 1 հավելվածի 16-րդ կետով, որի համաձան 50 շահառուի հաշվարկով նախատեսվում են հետևյալ հաստիքային միավորները.  1) կազմակերպիչ՝ 1,0 հաստիքային միավոր.  2) խոհարար` 1,0 հաստիքային միավոր.  3) մատուցող` 1,0 հաստիքային միավոր.  4) հավաքարար՝ 1,0 հաստիքային միավոր։ | 10.04.2023 |
| 4 | Առաջարկվում է տարաժամկետել ճաշարաններում սննդի կազմակերպման ծառայությունների տեղափոխումը այլ ծրագիր/ թվով 600 շահառու/, մինչև կոնկրետ և հստակ առաջարկությունների ձևակերպումը: | 1032/11003 | «Հուսո տուն բարեգործական կենտրոն» հիմնադրամ | 06.04.2023 թ. | Միջոցառումն առանձնացվել է 1032 ծրագրի (խնամքի ծառայություններ 18 տարեկանից բարձր տարիքի անձանց) 11003 միջոցառումից (18 տարին լրացած անձանց ցերեկային կենտրոններում խնամքի և սննդի տրամադրման ծառայություններ)։ ՀՀ ՄԺԾ 2024-2026թթ. ծրագրով նախատեսվում է յուրաքանչյուր տարի 900, /այլ ոչ 600, ինչպես նշվում է կազմակերպության կողմից/ անապահով ընտանիքների մատուցել սննդի տրամադրման ծառայություններ։Սննդի կազմակերպման ծառայությունները կշարունակվեն տրամադրվել որոշմամբ սահմանված ժամկետներում՝  անվճար, օրական մեկ անգամ՝ ժամը 12։00-15։00-ն ընկած ժամանակահատվածում, շաբաթական հինգ օր հաճախականությամբ։ |
| 5 | «Սոցիալական շտապօգնության» ծրագրի տեղեկատվական հարթակի բարելավման՝ կազմակերպության կողմից արված առաջարկները չեն իրկաանացվել: Առաջարկվում է հատկացնել միջոցներ ծրագրի կամ արտածրագրային աղբյուրներից հարթակի վերանայման, թերությունների վերացման և արդյունավետ օգտագործման համար: | 1011/11005 | «Հուսո տուն բարեգործական կենտրոն» հիմնադրամ | 06.04.2023 թ. | Հուսո տուն բարեգործական կենտրոն» հիմնադրամի առաջարկները տրամադրվել են ««Նորք» սոցիալական ծառայությունների տեխնոլոգիական և իրազեկման կենտրոն» հիմնադրամին: Տեղեկատվական հարթակի բարելավման որոշակի աշխատանքներ արդեն իսկ կատարվել են: |
| 6 | «Սոցիալական շտապօգնության» ծրագրի շրջանակներում առաջարկվում է արտակարգ իրավիճակների ընթացքում պարզեցնել շահառուների ընտրության ընթացակարգը: | 1011/11005 | «Հուսո տուն բարեգործական կենտրոն» հիմնադրամ | 06.04.2023 թ | Գործող պայմանագիրը կնքվել է մեկ տարով: Առաջարկությունը քննարկման առարկա կդառնա հաջորդ՝ 2024 թ. դրամաշնորհային ծրագրի մրցույթում հաղթող ճանաչված կազմակերպության հետ ծառայությունների մատուցման պայմանագրի կնքման շրջանակներում: |
| 7 | Որպես նոր նախաձեռնություն, առաջարկվում է «Հուսո տուն բարեգործական կենտրոն» հիմնադրամի միջոցով, 12 ամիս ժամկետով, իրականացնել պիլոտային ծրագիր՝ նախատեսված դիաբետ ունեցող 50 շահառուի համար՝ նրանց տրամադրելով դիետիկ սնունդ: Ծրագրի բյուջեն կկազմի 33 մլն 130 հազար դրամ, որից պետական բյուջեից ակնկալվում է 24 մլն 640 հազար դրամ: |  | «Հուսո տուն բարեգործական կենտրոն» հիմնադրամ | 06.04.2023 թ. | 2024-2026թթ. ՄԺԾԾ բյուջետայիյն ֆինանսավորման հայտերով նման նախաձեռնություն ներկայացված չէ: Միաժամանակ, անհրաժեշտ է այն ՀՀ առողջապահության նախարարության հետ քննարկել: Առաջարկը խնդրահարույց է նաև «Գնումների մասին» ՀՀ օրենքի տեսանկյունից: |
| 8 | Առաջարկվում է մրցույթի արդյունքում դրամաշնորհի ձևով տրամադրվող ֆինանսական աջակցության գումարների օգտագործման պայմանագրերի ժամկետները երկարացնել մեկ տարուց մինչև երեք տարի: |  |  | 06.04.2023 թ. | Ընդունվել է ի գիտություն: Առաջարկը կքննարկվի Ֆինանսների նախարարության և շահագրիգիռ գերատեսչությունների հետ: |